CELEX: 32021D0360
Language: ro
Date: 2021-02-19 00:00:00
Title: Decizia de punere în aplicare (UE) 2021/360 a Comisiei din 19 februarie 2021 privind prelungirea perioadelor de colectare a declarațiilor de susținere pentru anumite inițiative cetățenești europene în temeiul Regulamentului (UE) 2020/1042 al Parlamentului European și al Consiliului [notificată cu numărul C(2021) 1121] (Numai textul în limba engleză este autentic)

26.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 69/9
               
            
         DECIZIA DE PUNERE ÎN APLICARE (UE) 2021/360 A COMISIEI
         din 19 februarie 2021
         privind prelungirea perioadelor de colectare a declarațiilor de susținere pentru anumite inițiative cetățenești europene în temeiul Regulamentului (UE) 2020/1042 al Parlamentului European și al Consiliului
         
            
               [notificată cu numărul C(2021) 1121]
            
         
         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2020/1042 al Parlamentului European și al Consiliului din 15 iulie 2020 de stabilire a unor măsuri temporare privind termenele pentru etapele de colectare, verificare și examinare prevăzute în Regulamentul (UE) 2019/788 privind inițiativa cetățenească europeană având în vedere epidemia de COVID-19 (1), în special articolul 2 alineatul (2),
         după consultarea Comitetului privind inițiativa cetățenească europeană instituit prin articolul 22 din Regulamentul (UE) 2019/788 al Parlamentului European și al Consiliului (2),
         întrucât:
         
                     (1)
                  
                  
                     Regulamentul (UE) 2020/1042 stabilește măsuri temporare în legătură cu inițiativa cetățenească europeană pentru a aborda provocările cu care s-au confruntat organizatorii de inițiative cetățenești, administrațiile naționale și instituțiile Uniunii după ce Organizația Mondială a Sănătății a anunțat în martie 2020 că epidemia de COVID-19 a devenit o pandemie mondială. În lunile care au urmat anunțului, statele membre au adoptat măsuri restrictive pentru a combate criza din domeniul sănătății publice. Astfel, viața publică a stagnat în aproape toate statele membre. Prin urmare, Regulamentul (UE) 2020/1042 a prelungit anumite termene prevăzute în Regulamentul (UE) 2019/788.
                  
               
                     (2)
                  
                  
                     Regulamentul (UE) 2020/1042 împuternicește Comisia să prelungească, în anumite circumstanțe, perioadele de colectare cu trei luni în ceea ce privește inițiativele pentru care perioada de colectare este în derulare în momentul unei noi izbucniri a epidemiei de COVID-19. Condițiile pentru orice prelungire suplimentară sunt similare cu cele care au condus la prelungirea inițială după epidemia de COVID-19 din martie 2020, și anume că cel puțin un sfert dintre statele membre sau un număr de state membre care reprezintă peste 35 % din populația Uniunii aplică măsuri ca răspuns la pandemia de COVID-19, ceea ce împiedică în mod substanțial capacitatea organizatorilor de a colecta declarații de susținere pe suport de hârtie și de a informa publicul cu privire la inițiativele lor în curs.
                  
               
                     (3)
                  
                  
                     De la adoptarea Regulamentului (UE) 2020/1042 în iulie 2020, Comisia a monitorizat îndeaproape situația din statele membre.
                  
               
                     (4)
                  
                  
                     În urma evaluării Comisiei care indica faptul că au fost îndeplinite condițiile pentru acordarea unei prelungiri în temeiul Regulamentului (UE) 2020/1042, la 17 decembrie 2020, Comisia a acordat o prelungire suplimentară, respectiv încă trei luni, pentru inițiativele care la 1 noiembrie 2020 erau în etapa de colectare a declarațiilor de susținere (3). S-a acordat o prelungire proporțională inițiativelor în cazul cărora perioada de colectare a început între 1 noiembrie și 17 decembrie 2020.
                  
               
                     (5)
                  
                  
                     De la 1 noiembrie 2020, în mai multe state membre situația cauzată de pandemia de COVID-19 nu s-a schimbat în mod semnificativ. La sfârșitul lunii ianuarie 2021, pentru a opri sau a încetini răspândirea COVID-19, într-un număr important de state membre erau încă în vigoare măsuri de restricționare a liberei circulații a cetățenilor pe teritoriul lor. Cinci state membre au raportat că, la 1 februarie 2021, aplicau măsuri naționale de limitare a circulației persoanelor, care interzic sau restricționează în mod semnificativ libertatea cetățenilor de a circula liber pe teritoriul lor, în timp ce 11 state membre au raportat că aplicau măsuri locale de limitare a circulației persoanelor. Aceste măsuri de limitare a circulației persoanelor au fost corelate cu măsuri suplimentare care au efecte restrictive similare asupra vieții publice pe teritoriul respectivelor state membre sau cel puțin într-o parte semnificativă a teritoriului acestora, inclusiv restricții privind accesibilitatea spațiilor publice, închiderea sau deschiderea limitată a magazinelor, a restaurantelor și a barurilor, importante restricții de capacitate pentru adunările și reuniunile publice și private și impunerea unor interdicții de circulație. Măsurile respective luate împreună afectează în mod semnificativ capacitatea organizatorilor de a colecta declarații de susținere pe suport de hârtie și de a informa publicul cu privire la inițiativele lor în curs. Pe baza informațiilor disponibile în prezent, este probabil ca măsurile respective sau măsurile cu efect similar să rămână în vigoare pentru o perioadă de cel puțin trei luni.
                  
               
                     (6)
                  
                  
                     Statele membre în cauză reprezintă cel puțin un sfert din statele membre și peste 35 % din populația Uniunii.
                  
               
                     (7)
                  
                  
                     Din aceste motive, se poate concluziona că sunt îndeplinite condițiile pentru acordarea unei prelungiri a perioadelor de colectare în ceea ce privește inițiativele pentru care perioada de colectare era în derulare la 1 februarie 2021. Prin urmare, aceste perioade de colectare ar trebui prelungite cu trei luni.
                  
               
                     (8)
                  
                  
                     Pentru inițiativele pentru care perioada de colectare a început între 1 februarie 2021 și data adoptării prezentei decizii, perioada de colectare ar trebui prelungită până la 1 mai 2022.
                  
               
                     (9)
                  
                  
                     În ceea ce privește inițiativele pentru care perioada de colectare s-a încheiat între 1 februarie 2021 și data adoptării prezentei decizii, prezenta decizie ar trebui să se aplice retroactiv,
                  
               ADOPTĂ PREZENTA DECIZIE:
         
            Articolul 1
            
               1.   În cazul în care colectarea declarațiilor de susținere pentru o inițiativă cetățenească europeană (denumită în continuare „inițiativă”) era în curs la 1 februarie 2021, perioada maximă de colectare se prelungește cu o perioadă de trei luni în ceea ce privește inițiativa respectivă.
            
            
               2.   În cazul în care colectarea declarațiilor de susținere pentru o inițiativă a început între 1 februarie 2021 și data adoptării prezentei decizii, perioada de colectare maximă se prelungește până la 1 mai 2022 în ceea ce privește inițiativa respectivă.
            
         
         
            Articolul 2
            Noile date de încheiere a perioadelor de colectare pentru următoarele inițiative sunt după cum urmează:
            
                        —
                     
                     
                        pentru inițiativa intitulată „Soluția rapidă, echitabilă și eficace la schimbările climatice”: 6 mai 2021;
                     
                  
                        —
                     
                     
                        pentru inițiativa intitulată „Politica de coeziune pentru egalitatea regiunilor și menținerea culturilor regionale”: 7 mai 2021;
                     
                  
                        —
                     
                     
                        pentru inițiativa intitulată „Eliminarea scutirii fiscale pentru carburantul de aviație în Europa”: 10 mai 2021;
                     
                  
                        —
                     
                     
                        pentru inițiativa intitulată „Un preț al carbonului pentru combaterea schimbărilor climatice”: 22 iulie 2021;
                     
                  
                        —
                     
                     
                        pentru inițiativa intitulată „Să cultivăm progresul științific: recoltele contează!”: 25 iulie 2021;
                     
                  
                        —
                     
                     
                        pentru inițiativa intitulată „Stop cauzelor profunde aflate la originea corupției în Europa, prin tăierea fondurilor acordate țărilor care nu dispun de un sistem judiciar eficient după expirarea termenului acordat”: 12 septembrie 2021;
                     
                  
                        —
                     
                     
                        pentru inițiativa intitulată „Acțiuni referitoare la urgența climatică”: 23 septembrie 2021;
                     
                  
                        —
                     
                     
                        pentru inițiativa intitulată „Salvați albinele și fermierii! Către o agricultură propice albinelor pentru un mediu sănătos”: 30 septembrie 2021;
                     
                  
                        —
                     
                     
                        pentru inițiativa intitulată „Stop Finning – Stop the trade” (Opriți practica de îndepărtare a înotătoarelor rechinilor – Opriți comerțul cu înotătoare de rechini): 31 ianuarie 2022;
                     
                  
                        —
                     
                     
                        pentru inițiativa intitulată „ALEGĂTORI FĂRĂ FRONTIERE, drepturi politice depline pentru cetățenii UE”: 11 martie 2022;
                     
                  
                        —
                     
                     
                        pentru inițiativa intitulată „Introducerea unor venituri de bază necondiționate (VBN) în întreaga UE”: 25 martie 2022;
                     
                  
                        —
                     
                     
                        pentru inițiativa intitulată „Libertà di condividere”: 1 mai 2022;
                     
                  
                        —
                     
                     
                        pentru inițiativa intitulată „Dreptul la tratament”: 1 mai 2022;
                     
                  
                        —
                     
                     
                        pentru inițiativa intitulată „Inițiativa societății civile pentru interzicerea practicilor de supraveghere biometrică în masă”: 1 mai 2022.
                     
                  
         
            Articolul 3
            Prezenta decizie produce efecte retroactive în ceea ce privește inițiativele în cazul cărora perioada de colectare s-a încheiat între 1 februarie 2021 și data adoptării prezentei decizii.
         
         
            Articolul 4
            Prezenta decizie se adresează:
            
                        —
                     
                     
                        grupului de organizatori ai inițiativei intitulate „Soluția rapidă, echitabilă și eficace la schimbările climatice”;
                     
                  
                        —
                     
                     
                        grupului de organizatori ai inițiativei intitulate „Politica de coeziune pentru egalitatea regiunilor și menținerea culturilor regionale”;
                     
                  
                        —
                     
                     
                        grupului de organizatori ai inițiativei intitulate „Eliminarea scutirii fiscale pentru carburantul de aviație în Europa”;
                     
                  
                        —
                     
                     
                        grupului de organizatori ai inițiativei intitulate „Un preț al carbonului pentru combaterea schimbărilor climatice”;
                     
                  
                        —
                     
                     
                        grupului de organizatori ai inițiativei intitulate „Să cultivăm progresul științific: recoltele contează!”;
                     
                  
                        —
                     
                     
                        grupului de organizatori ai inițiativei intitulate „Stop cauzelor profunde aflate la originea corupției în Europa, prin tăierea fondurilor acordate țărilor care nu dispun de un sistem judiciar eficient după expirarea termenului acordat”;
                     
                  
                        —
                     
                     
                        grupului de organizatori ai inițiativei intitulate „Acțiuni referitoare la urgența climatică”;
                     
                  
                        —
                     
                     
                        grupului de organizatori ai inițiativei intitulate „Salvați albinele și fermierii! Către o agricultură propice albinelor pentru un mediu sănătos”;
                     
                  
                        —
                     
                     
                        grupului de organizatori ai inițiativei intitulate „Stop Finning – Stop the trade” (Opriți practica de îndepărtare a înotătoarelor rechinilor – Opriți comerțul cu înotătoare de rechini);
                     
                  
                        —
                     
                     
                        grupului de organizatori ai inițiativei intitulate „ALEGĂTORI FĂRĂ FRONTIERE, drepturi politice depline pentru cetățenii UE”;
                     
                  
                        —
                     
                     
                        grupului de organizatori ai inițiativei intitulate „Introducerea unor venituri de bază necondiționate (VBN) în întreaga UE”;
                     
                  
                        —
                     
                     
                        grupului de organizatori ai inițiativei intitulate „Libertà di condividere”;
                     
                  
                        —
                     
                     
                        grupului de organizatori ai inițiativei intitulate „Dreptul la tratament”;
                     
                  
                        —
                     
                     
                        grupului de organizatori ai inițiativei intitulate „Inițiativa societății civile pentru interzicerea practicilor de supraveghere biometrică în masă”.
                     
                  
         
            Adoptată la Bruxelles, 19 februarie 2021.
            
               
                  Pentru Comisie
               
               Věra JOUROVÁ
               
                  Vicepreședinte
               
            
         
         
            (1)  JO L 231, 17.7.2020, p. 7.
         
            (2)  Regulamentul (UE) 2019/788 al Parlamentului European și al Consiliului din 17 aprilie 2019 privind inițiativa cetățenească europeană (JO L 130, 17.5.2019, p. 55).
         
            (3)  Decizia de punere în aplicare (UE) 2020/2200 a Comisiei din 17 decembrie 2020 privind prelungirea perioadelor de colectare a declarațiilor de susținere pentru anumite inițiative cetățenești europene în temeiul Regulamentului (UE) 2020/1042 al Parlamentului European și al Consiliului (JO L 434, 23.12.2020, p. 56).